EkBass/fiwiki-20250220-pages-articles huggingface dataset:
The Comeback

The Comeback on yhdysvaltalainen mokumentti-muotoon tehty komediasarja, jonka ovat luoneet Lisa Kudrow ja Michael Patrick King. Sarjan esittäminen alkoi HBO-kanavalla 5. kesäkuuta 2005. Suomessa sarjaa on esittänyt televisiokanava Nelonen. Sarja kertoo Kudrow'n esittämästä entisestä näyttelijätähti Valerie Cherishistä, joka yrittää päästä takaisin parrasvaloihin. Valerie valitaan uuteen tilannekomediasarjaan, ja samalla hänestä aletaan tehdä The Comeback -nimistä tosi-tv-ohjelmaa. Sarjan ensimmäinen, 13 jaksosta koostuva kausi esitettiin kesällä 2005. HBO lopetti sarjan ensimmäisen kauden jälkeen huonojen katsojalukujen vuoksi. Kriitikoilta sarja sai vaihtelevan vastaanoton, mutta sai silti kolme Emmy-ehdokkuutta. Sarja on sittemmin kasvattanut suosiotaan niin katsojien kuin kriitikoiden keskuudessa, ja sarjan on luonnehdittu olleen "aikaansa edellä". Maaliskuussa 2014 uutisoitiin, että HBO käy neuvotteluja sarjan toisesta kaudesta, ja kaksi kuukautta myöhemmin HBO ilmoitti tilanneensa sarjaan kuuden jakson mittaisen toisen kauden. Toinen kausi esitettiin syksyllä 2014 eli yhdeksän vuotta ensimmäisen kauden päättymisen jälkeen. ==Hahmot== *Valerie Cherish (es. Lisa Kudrow) on takavuosien näyttelijätähti. Hänellä oli oma komediasarja I'm it!, jonka lopettamisesta on kuitenkin jo aikaa, ja Valerie haluaa nousta takaisin parrasvaloihin. Valerie valitaan uuteen komediasarjaan Room and Bored, ja samalla Valeriesta aletaan kuvata uutta tosi-tv-sarjaa The Comeback. Valerie tekee kaikkensa, että hän nousisi takaisin tähdeksi, vaikka hän joutuukin välillä nöryytetyksi. *Jane (es. Laura Silverman) on The Comebackin tuottaja. Jane on koko ajan läsnä The Comebackin kuvauksissa, mutta yrittää välttää kommunikointia Valerien kanssa. *Mark Berman (es. Damian Young) on Valerien aviomies. Mark ei ole kiinnostunut showbisneksestä eikä pidä siitä, että häntä kuvataan. *Mickey Dean (es. Robert Michael Morris) on Valerien kampaaja ja läheinen ystävä. Mickey on kuusikymppinen kaapissa oleva homoseksuaali, joskin hänen suuntautumisensa on kaikille ilmiselvää. *Paulie G. (es. Lance Barber) on toinen Room and Bored -sarjan tuottajista. Paulie ei pidä Valeriesta ja yrittää toistuvasti pienentää Valerien roolia sarjassa. *Tom Peterman (es. Robert Bagnell) on Paulie G:n tuottajapari. Tom tulee paremmin toimeen Valerien kanssa kuin Paulie, vaikka pitääkin Valerieta päällekäyvänä. *Juna Millken (es. Malin Åkerman) on yksi Room and Bored -sarjan näyttelijöistä. Juna arvostaa Valerieta, ja Valerie pitääkin itseään hänen mentorinaan, vaikka onkin salaa kateellinen Junan menestykselle. ==Jaksot== ===Ensimmäinen kausi (2005)=== Jakso Alkuperäinen nimi Suomenkielinen nimi Ohjaus Käsikirjoitus Esityspäivä (USA) ===Toinen kausi (2014)=== Kuudesta jaksosta koostuva toinen tuotantokausi tullaan esittämään syksyllä 2014. ==DVD-julkaisu== The Comeback -sarja on saatavilla DVD:nä, josta löytyy myös suomenkielinen tekstitys. ==Lähteet== Luokka:2000-vuosikymmenen yhdysvaltalaiset draamakomediasarjat Luokka:2010-luvun yhdysvaltalaiset draamakomediasarjat Luokka:Satiirisarjat Luokka:HBO:n televisio-ohjelmat
Ribaude

Ribaude (s. 23. maaliskuuta 2004) on suomalainen lämminverinen ori. Se voitti 30. elokuuta 2008 ravatun Suuren Suomalaisen Derbyn silloisella suomenennätysajalla 14,4a/2600 metriä ohjastajanaan Harri Koivunen. Ribaude kilpaili 2014 päättyneellä urallaan 87 lähdössä, joista hevonen saavutti yhteensä yhdeksäntoista voittoa ja voittosumman 267 155€. ==Aiheesta muualla== * Ribaude Hippoksen tietokannassa Luokka:Suomalaiset ravurit
Valters & Kaža

Valters & Kaža on latvialainen duo, joka edusti maataan Eurovision laulukilpailussa 2005 balladilla The War Is Not Over (Sota ei ole päättynyt). Duo sijoittui 5. sijalle 153 pisteellä ja semifinaalissa 10. sijalle 85 pisteellä. == Lähteet == Luokka:Latvialaiset yhtyeet Luokka:Latvian euroviisuedustajat Luokka:Vuoden 2005 euroviisuedustajat
Ruumishuone

thumb|280px|Jäähdytyskaappeja Ruumishuone on rakennus tai huone, jossa vainajia säilytetään. Varsinkin aikaisemmin ruumishuone oli erillinen rakennus, jossa vainajia voitiin säilyttää ennen hautausta. Nykyisin ruumiishuoneena käytetään yleisesti sairaalassa tai muussa hoitolaitoksessa olevaa tilaa, jonne vainaja kuljetetaan odottamaan siirtoa tai ruumiinavausta. Yleisimmin vainajien säilytys toteutetaan tarkoitusta varten rakennetuissa jäähdytetyissä kaapeissa. Vainajat yksilöidään tavallisesti nimilapun tai rannekkeen avulla. == Lähteet == == Aiheesta muualla == Luokka:Hautaus Luokka:Rakennukset ja rakennelmat Luokka:Tilat
Juomavesi

Juomavesi tarkoittaa vettä, jota voi käyttää juomiseen. Talousvesi on juomavettä, jota valmistetaan vedenkäsittelyn avulla pääasiassa makeasta vedestä, eli pohja-, joki- tai järvivedestä. Makea vesi on monin paikoin erittäin niukka luonnonvara. YK arvioi, että makean veden kulutus on kuusinkertaistunut 1900-luvun aikana, mikä on yli kaksi kertaa enemmän kuin väestönkasvu samana ajanjaksona. 884 miljoonalla ihmisellä ei ole käytössään puhdasta juomavettä.YLE: YK: Käymälä ja vesi ovat ihmisoikeuksia (viitattu 29.7.2010) YK:n yleiskokous linjasi heinäkuussa 2010, että puhdas vesi on ihmisoikeus.UN News Center: General Assembly declares access to clean water and sanitation is a human right (viitattu 28.7.2010) On myös arvoitu, että ilmastonmuutoksen vaikutuksesta kuivat alueet ja kuivuuskaudet lisääntyvät, pahimmillaan seurauksena on konflikteja. Kiistely makean veden varannoista on kärjistänyt esimerkiksi Israelin ja sen naapureiden konflikteja. YK:n arvion mukaan vuonna 2030 puolet maapallon ihmisistä asuu alueilla, joilla vedensaanti on rajoitettua.Kreikan kokoinen alue aavikoituu joka vuosi - YK vastaiskuun Yle Uutiset ==Vesijohtovesi juomavetenä== Talousveden laatu on Suomessa erinomaista. Vuonna 2003 UNESCO raportoi, että Suomessa on maailman paras veden laatu. Juomavetenä käytettävään vesijohtoveteen saatetaan joissain tapauksissa lisätä klooria estämään haitallisten bakteerien kasvua eli vesi desinfioidaan. Suomessa on ennen paikoin lisätty fluoria juomaveteen, mutta nykyään vesilaitokset suodattavat sitä pois. Mm. Irlannissa fluoria yhä lisätään. Suomessa ja EU:ssa fluoria saa olla korkeintaan 1,5 mg litrassa. Turun Sanomien haastatteleman vesiasiantuntijan mukaan fluori on hyväksi pienissä pitoisuuksissa ja haitallista suurissa. Laitilassa ei huolestuttu fluorin aiheuttamasta syöpävaarasta , Turun Sanomat 18.10.2007. ==Katso myös== *Vedenkäsittely *Vesihuolto ==Lähteet== == Aiheesta muualla == * Luokka:Seulonnan keskeiset artikkelit
Purtojuuri

Purtojuuri eli niittypurtojuuri (Succisa pratensis) on monivuotinen sinikukkainen kasvi, joka kuuluu purtojuurikasvien heimoon. == Ulkonäkö ja koko == Purtojuuri kasvaa 30–50 cm korkeaksi. Sen kukinto on sinisävyinen mykerö, joka muodostuu 50–80 yksittäisestä kukasta. == Kasvupaikka == Purtojuuri kasvaa puolivarjossa savisella maalla: niityillä, rannoilla ja pientareilla. Sitä myydään myös koristekasviksi.Pratensis == Levinneisyys == Purtojuurta tavataan Keski-Euroopasta Etelä-Suomeen ulottuvalla alueella. == Käyttö == Purtojuurta suositaan syyskesän perhoskasvina. Sitä voi käyttää värjäykseen ja kuivattaa kuivakukaksi. == Lähteet == == Aiheesta muualla == * Suomen Lajitietokeskus: Purtojuuri (niittypurtojuuri) – Succisa pratensis * Pinkka – Lajintuntemuksen oppimisympäristö: Purtojuuri (Succisa pratensis) * Luontoportti: Purtojuuri (Succisa pratensis) * Pohjolan kasvien pauloissa: Succisa pratensis – purtojuuri, niittypurtojuuri Luokka:Kuusamakasvit Luokka:Värikasvit
Herbie Lewis

Herbert "Herbie" Lewis (17. huhtikuuta 1905 Calgary, Alberta – 20. tammikuuta 1991) oli kanadalainen jääkiekkoilija, joka pelasi puolustajana Detroit Red Wingsissä National Hockey League -liigassa. Herbie Lewis oli aikansa nopeimpia luistelijoita. == Saavutuksia ja palkintoja == * Detroit Red Wingsin kapteeni 1933–34 * Stanley Cup 1936 ja 1937 * Hockey Hall of Fameen 1989 == Katso myös == * Luettelo Hockey Hall of Famen jäsenistä Luokka:Kanadalaiset jääkiekkoilijat Luokka:Hockey Hall of Fame Luokka:Vuonna 1905 syntyneet Luokka:Vuonna 1991 kuolleet
Galleria

Galleria () voi tarkoittaa: * Taidegalleriaa, joka on taiteen esittely- tai myyntipaikka. * Galleria (arkkitehtuuri) on eräs arkkitehtuurin elementti. * seuraavia kauppakeskuksia: ** Galleria, kauppakeskus Oulussa ** Galleria, kauppakeskus Espoossa ** Kämp Galleria, kauppakeskus Helsingissä * IRC- Galleria tai Suomi24 Galleria ovat verkkosivustoja. * Henkilögalleria on henkilökokoelma. * Galleria, isovahakoisan suvun tieteellinen nimi. == Katso myös == * Gallery Luokka:Italiankieliset sanat ja sanonnat
Eddie Giacomin

Edward ”Eddie” Giacomin (s. 6. kesäkuuta 1939 Sudbury, Ontario) oli kanadalainen jääkiekkomaalivahti, joka edusti NHL-seuroja New York Rangers ja Detroit Red Wings sekä Providence Redsiä American Hockey League -farmiliigassa. Hänen NHL-uransa sisältää 289 voittoa, 208 tasapeliä ja 97 tappiota. Päästettyjen maalien keskiarvoksi muodostui 2,82 ottelua kohden. Taustaltaan hän oli amerikanitalialainen. ==Saavutuksia ja palkintoja== * NHL:n ykköstähdistössä vuosina 1967 ja 1971 * NHL:n kakkostähdistössä vuosina 1968, 1969 ja 1970 * NHL:n tähdistöottelussa vuosina 1967, 1968, 1969, 1970, 1971 ja 1973 * Hockey Hall of Fameen vuonna 1987 * Rangers jäädytti pelinumeron #1 maaliskuun 15. päivänä 1989. == Katso myös == * Luettelo Hockey Hall of Famen jäsenistä == Lähteet == Luokka:Kanadalaiset jääkiekkomaalivahdit Luokka:Hockey Hall of Fame Luokka:Vezina Trophy -voittajat Luokka:Vuonna 1939 syntyneet Luokka:Elävät henkilöt
Karl Haas

Karl Haas (6. joulukuuta 1913 Speyer, Saksa – 6. helmikuuta 2005 Royal Oak, Michigan, Yhdysvallat) oli Yhdysvalloissa vaikuttanut musiikintutkija ja pianisti, joka isännöi päivittäistä radio-ohjelmaa Adventures in Good Music. Ohjelma sai alkunsa vuonna 1959 Detroitissa, se pääsi syndikointiin 1970-luvulla ja jatkui aina vuoteen 2003 asti. Ohjelma oli eräs kuunnelluimpia klassisen musiikin ohjelmia maailmassa ja voitti useita palkintoja muun muassa kaksi Peabodya. Haas itse nimettiin Radio Hall of Fameen vuonna 1997.http://www.radiohof.org/discjockey/karlhaas.html Natseja Saksasta pakoon vuonna 1936 lähtenyt Karl Haas perusti 1944 Chamber Music Society of Detroitin ja johti 1967–1971 Michiganissa sijaitsevaa nuorten muusikkojen koulutuskeskusta Interlochen Center for the Artsia. ==Lähteet== * http://www.britannica.com/EBchecked/topic/1089434/Karl-Haas ===Viitteet=== ==Aiheesta muualla== *Muistokirjoitus Washington Postissa Luokka:Radio Hall of Fame Luokka:Saksalaiset pianistit Luokka:Yhdysvaltalaiset pianistit Luokka:Vuonna 1913 syntyneet Luokka:Vuonna 2005 kuolleet
Leo Boivin

Leo Joseph Boivin (2. elokuuta 1932 Prescott, Ontario, Kanada – 16. lokakuuta 2021) oli kanadalainen jääkiekkoilija, joka pelasi puolustajana 19 kautta National Hockey Leaguen seuroissa Toronto Maple Leafs, Boston Bruins, Detroit Red Wings, Pittsburgh Penguins ja Minnesota North Stars. Hänet tunnettiin erityisesti kovana taklaajana ja puolustavana puolustajana. Hänet valittiin vuonna 1986 Hockey Hall of Fameen. Boivin toimi pelaajaauransa jälkeen kykyjenetsijänä ja valmensi kahteen otteeseen väliaikaisesti NHL:n St. Louis Bluesia. == Ura == Leo Boivin aloitti kiekon pelaamisen seitsemän ikäisenä ulkojäillä ja tähtäsi alusta asti puolustajaksi, ”koska nämä saavat olla enemmän jäällä”. Juniorina hän pelasi vuoden Inkerman Rockets -joukkueessa. Boivin teki 17-vuotiaana vuonna 1949 NHL-seura Boston Bruinsin kanssa sopimuksen. Hän pelasi sen jälkeen kaksi kautta Port Arthur Bruinsissa, ja hänet kaupattiin vuonna 1951 Toronto Maple Leafsiin. Boivin pääsi Maple Leafsin vakituiseen kokoonpanoon kaudella 1952–1953 pelattuaan kauden AHL- seura Pittsburgh Hornetsissa. Kaudella 1951–1952 hän oli pelannut Maple Leafsissa vain kaksi ottelua. Boivin kaupattiin marraskuussa 1954 takaisin Bruinsiin, jota hän edusti seuraavan 12 kauden ajan. Hän sai tuona aikana mainetta puolustavana puolustajana ja pienestä koostaan huolimatta kovana taklaajana. Hän oli erityisen tunnettu lonkkataklauksista. Stanley Cup -finaaleihin Bruins ylsi Boivinin-aikana vuosina 1957 ja 1958. Boivin itse toimi Bruinsin kapteenina kaudet 1963–1966. Boivin kaupattiin kesken kauden 1965–1966 Detroit Red Wingsiin, joka samana keväänä selviytyi Stanley Cup -finaaleihin asti. Seuraavalla kaudella Red Wings jäi pudotuspelien ulkopuolelle, ja joukkue jätti hänet suojaamatta vuoden 1967 laajennusvaraustilaisuudessa. Pittsburgh Penguins varasikin Boivinin. Penguinsissa Boivin pelasi puolitoista kautta, kunnes hänet kaupattiin Minnesota North Starsiin, jota hän edusti uransa loppuun, kevääseen 1970 saakka. Boivin pelasi urallaan 1 150 runkosarjaottelua ja teki niissä 322 pistettä. Pudotuspelejä hänelle kertyi 54. Hänet valittiin vuonna 1986 Hockey Hall of Fameen. Pelaajauransa jälkeen Boivin toimi ensin kykyjenetsijänä ja sitten myös valmentajana. Hän valmensi muun muassa Ottawa 67’s -juniorijoukkuetta. NHL:ssä hän toimi kausilla 1975–1976 ja 1977–1978 St. Louis Bluesin väliaikaisena päävalmentajana. Hän oli eläköityessään vuonna 1993 Hartford Whalersin palkkalistoilla. == Saavutuksia ja palkintoja == * Boston Bruinsin kapteeni 1963–64, 1965–66 * Hockey Hall of Fameen 1986 == Katso myös == * Luettelo Hockey Hall of Famen jäsenistä == Lähteet == Luokka:Kanadalaiset jääkiekkoilijat Luokka:Kanadalaiset jääkiekkovalmentajat Luokka:Hockey Hall of Fame Luokka:Vuonna 1932 syntyneet Luokka:Vuonna 2021 kuolleet
Unikkatil

Unikkatil (oikealta nimeltään Viktor Palokaj, synt. 18. maaliskuuta 1981 Pristina, Kosovo) on kosovolainen rap-artisti. Hän asuu Yhdysvaltojen New Yorkissa, jonne hän muutti vuonna 1996. Unikkatil on tuonut useita albanialaisia rap-artisteja yhteen. Unikkatilin ensimmäinen englanninkielinen kappale oli ”If I Die U Die”. Sen jälkeen hän on tehnyt muitakin englanninkielisiä kappaleita, kuten kappaleet ”Causing Trauma” ja ”Pop Me or Knock Me”. Hän käyttää albaniankielisissä kappaleissaan usein englannin kieltä, kuten kappaleessa ”A jeni gati”, mutta kappaleet ovat enimmäkseen albaniankielisiä. Unikkatil on perustanut T.B.A (The Bloody Alboz) -nimisen rap-yhtyeen, johon kuuluu rap-artisteja eri puolelta Eurooppaa ja Yhdysvaltoja. Unikkatil on harvoja henkilöitä Balkanin hip hopissa, jotka ovat saaneet rikkottua kultaplatinan määrän, yli 8 000 myytyä albumia. Unikkatil on kappaleissaan erittäin voimakkaasti runoillut albanialaisesta ylpeydestä, sekä tuonut esille rakkauden katolilaisuuden arvoihin. 17\. joulukuuta 2007 ilmestyi hänen albuminsa Kanuni I Katilit. Luokka:Hip hop -artistit Luokka:Kosovolaiset henkilöt Luokka:Vuonna 1981 syntyneet Luokka:Elävät henkilöt
Bert Olmstead

Murray Bert Olmstead (4. syyskuuta 1926 Sceptre, Saskatchewan – 16. marraskuuta 2015 High River, Alberta) oli kanadalainen ammattilaisjääkiekkoilija. Vasen laitahyökkääjä Olmstead edusti NHL-seuroja Montreal Canadiens, Chicago Black Hawks ja Toronto Maple Leafs. Peliuran jälkeen hän valmensi Oakland Seals -seuraa. Lisänimeä ”Dirty Bertie” kantanut Olmstead voitti viidesti Stanley Cupin. ==Saavutuksia ja palkintoja== * Hockey Hall of Fameen 1985. == Katso myös == * Luettelo Hockey Hall of Famen jäsenistä * ==Lähteet== Luokka:Kanadalaiset jääkiekkoilijat Luokka:Hockey Hall of Fame Luokka:Vuonna 1926 syntyneet Luokka:Vuonna 2015 kuolleet
Live in Germany 1976

Live in Germany 1976 on Rainbow'n vuonna 1993 julkaistu livealbumi, joka on äänitetty Saksan liittotasavallassa vuonna 1976. ==Kappaleet== ===CD 1=== # # # # ===CD 2=== # # # # ==Kokoonpano== * Ritchie Blackmore - kitara * Ronnie James Dio - laulu * Tony Carey - kosketinsoittimet * Jimmy Bain - basso * Cozy Powell - rummut ==Arvostelut== * Allmusic () linkki Luokka:Vuoden 1994 konserttitallenteet Luokka:Rainbow’n konserttitallenteet
Marc Benninga

Marc Alexander Benninga (15. helmikuuta 1961 Leiden, Alankomaat) on alankomaalainen maahockeyn pelaaja ja olympiamitalisti. Benninga pelasiAlankomaiden maahockeymaajoukkueessa 1980-luvulla ja 1990-luvun alussa. Hän pelasi 53 ottelu tekemättä maaliakaan. Hänen pikkusiskonsa Carina Benninga on myös maahockeyn pelaaja. Carina on voittanut olympiakultaa ja -pronssia. Marc on voittanut olympiapronssia Soulissa 1988 Luokka:Alankomaalaiset maahockeypelaajat Luokka:Vuonna 1961 syntyneet Luokka:Elävät henkilöt
Saksan maahockeymaajoukkue

Saksan maahockeymaajoukkue edustaa Saksaa maahockeyn maajoukkueturnauksissa. Saksa on voittanut neljä kertaa maahockeyn olympiakultaa (1972, 1992, 2008, 2012) sekä kahdesti maahockeyn maailmanmestaruuskilpailut, vuosina 2002 ja 2006. Euroopan-mestaruuden Saksa on voittanut kahdeksan kertaa. Joukkueen päävalmentajana toimii saksalainen Markus Weise. Weise aloitti 6. marraskuuta 2006. ==Menestys== ===Olympialaiset=== *1908 – 5. *1920 – ei osallistunut *1928 – Pronssia *1932 – ei osallistunut *1936 – Hopeaa *1948 – ei osallistunut *1952 - 5. *1956 – Pronssia *1960 – Hopeaa *1964 – ei osallistunut *1968 – 4. *1972 – Kultaa *1976 – 5. *1980 – ei osallistunut *1984 – Hopeaa *1988 – Hopeaa *1992 – Kultaa *1996 – 4. *2000 – 5. *2004 – Pronssi *2008 – Kultaa *2012 – Kultaa *2016 – Pronssi Saksan olympiamitalit Saksan olympiamitalit Saksan olympiamitalit Saksan olympiamitalit Kulta Hopea Pronssi Yhteensä 4 4 4 12 ===Maailmanmestaruuskilpailut=== *1971 – 5. *1973 – Pronssia *1975 – Pronssia *1978 – 4. *1982 – Hopeaa *1986 – Pronssia *1990 – 4. *1994 – 4. *1998 – Pronssia *2002 – Kultaa *2006 – Kultaa *2010 – Hopeaa *2014 – 6. *2018 – 5. Saksan MM-mitalit Saksan MM-mitalit Saksan MM-mitalit Saksan MM-mitalit Kulta Hopea Pronssi Yhteensä 2 2 4 8 ===Euroopan- mestaruuskilpailut=== *1970 – Kultaa *1974 – Hopeaa *1978 – Kultaa *1983 – Pronssia *1987 – Pronssia *1991 – Kultaa *1995 – Kultaa *1999 – Kultaa *2003 – Kultaa *2005 – Pronssia *2007 – 4. *2009 – Hopeaa *2011 – Kultaa *2013 – Kultaa *2015 – Hopeaa *2017 – 4. *2019 – 4. Saksan EM-mitalit Saksan EM- mitalit Saksan EM-mitalit Saksan EM-mitalit Kulta Hopea Pronssi Yhteensä 8 3 3 14 ===Champions Trophy=== *1978 – Ei osallistunut *1980 – Hopeaa *1981 – Pronssia *1982 – 5. *1983 – Pronssia *1984 – Ei osallistunut *1985 – Pronssia *1986 – Kultaa *1987 – Kultaa *1988 – Kultaa *1989 – Pronssia *1990 – Pronssia *1991 – Kultaa *1992 – Kultaa *1993 – Hopeaa *1994 – Hopeaa *1995 – Kultaa *1996 – Pronssia *1997 – Kultaa *1998 – 6. *1999 – Ei osallistunut *2000 – Hopeaa *2001 – Kultaa *2002 – Hopeaa *2003 – 6. *2004 – 5. *2005 – 4. *2006 – Hopeaa *2007 – Kultaa *2008 – 5. *2009 – Hopeaa *2010 – 4. *2011 – 5. *2012 – 6. *2014 – Kultaa *2016 – Pronssia *2018 – Ei osallistunut Saksan CM mitalit Saksan CM mitalit Saksan CM mitalit Saksan CM mitalit Kulta Hopea Pronssi Yhteensä 10 7 7 24 == Lähteet == Maajoukkue Luokka:Maahockeymaajoukkueet
Rikosilmoitinjärjestelmä

Rikosilmoitinjärjestelmällä tarkoitetaan laitteistoa, jonka tarkoituksena on suojata valvomalla esimerkiksi tiloja, rakennusta, aluetta tai tiettyä kohdetta kuten esimerkiksi kassakaappia erilaisten ilmaisimien avulla siten, että murtautumisesta, ilkivallasta tai muista järjestelmän käyttämisellä tavoiteltavista tiedoista tai havainnoista välittyy tieto esimerkiksi vartioimisliikkeelle, hätäkeskukselle, palveluntarjoajan omaan hälytyskeskukseen tai järjestelmän käyttäjälle. Rikosilmoitinjärjestelmällä saattaa olla myös ilkivaltaa ja rikoksia ennalta ehkäisevä vaikutus. Rikosilmoitinjärjestelmää usein kutsutaan myös hälytysjärjestelmäksi. Suomessa rikosilmoitinlaitteistoja saa yksityisistä turvallisuuspalveluista annetun lain 3 luvun 35§ mukaan asentaa vain poliisin turvasuojaajaksi hyväksymä asentaja. Turvasuojaustehtävä määritellään em. lain 1 luvun 2§ 1. ja 17.mom Järjestelmä koostuu useimmiten erilaisten ilmaisimien lisäksi keskusyksiköstä, käyttölaitteesta, varavirrasta eli akusta ja robottipuhelimesta, joka välittää järjestelmän tietoja eteenpäin. Yleisimmin käytössä olevia ilmaisimia on esimerkiksi passiivinen infrapunailmaisin eli liiketunnistin, lasirikkoilmaisin, magneettikosketin ja mikroaaltoilmaisin. Myös savu- ja kosteusilmaisimia voidaan käyttää. Järjestelmiin voidaan yleensä liittää myös esimerkiksi kulunvalvontajärjestelmä, työajanseuranta ja muita yritysten hyötysovelluksia. Järjestelmien integrointi voi tuoda myös kustannussäästöjä. Ainoa rikosilmoitinjärjestelmästä ulospäin näkyvä järjestelmän osa on useimmiten käyttölaite, jolla järjestelmää ohjataan ja käytetään. Suositukset ja määräykset rikosilmoitinjärjestelmien asennuksista suojattaviin kohteisiin antaa Suomessa Finanssialan keskusliitto. ==Aiheesta muualla== * Poliisi: Turvasuojaaja * Finanssialan keskusliitto * Sisäasiainministeriö: Turvallinen pientalo * Suomen turvaurakoitsijaliitto ry * Kodinsuojaus * Laki yksityisistä turvallisuuspalveluista 12.4.2002/282 Luokka:Turvatekniikka
M51

M51 voi tarkoittaa seuraavia: * M51, Messier 51, Pyörregalaksi, kierteisgalaksi Ajokoiran tähdistössä * M51, Tšeljabinskin ja Novosibirskin välinen valtatie Venäjällä * M51, ranskalainen monikärkinen ydinohjus * BMW M51, 6-sylinterinen dieselkäyttöinen rivimoottori.
Meksikonpikkuliitäjä

Meksikonpikkuliitäjä (Puffinus auricularis) on äärimmäisen uhanalainen Socorron ja Clariónin saarilla Revilla Gigedossa elävä ulappalintu. Kooltaan meksikonpikkuliitäjä on noin 33 cm. Lintu on päältä pääosin tumma ja alapuolelta vaalea. Vaaleissa siivissä on musta reunus, joka on siiven takareunasta leveämpi. Lajin pyrstö on musta. Ulkonäöltään meksikonpikkuliitäjä muistuttaa kalifornianpikkuliitäjää (Puffinus opisthomelas), joka kuitenkin on kooltaan isompi ja ero tummien ja vaaleiden alueiden välillä ei ole yhtä selvä. Kuten muutkin ulappalinnut myös meksikonpikkuliitäjä viettää enimmän aikaa ulapalla. Pesänsä laji tekee kivikkoihin metsänreunaan. Meksikonpikkuliitäjäkannan kooksi arvioidaan 46 000 yksilöä. Kanta on vähentynyt voimakkaasti saarelle tuotujen lintuja syövien kissojen sekä pesimäpaikoilla laiduntavien lampaiden vuoksi. Lisäksi tulivuorenpurkaus tuhosi San Benedicton kannan. == Lähteet == Luokka:Ulappalinnut Luokka:Uhanalaiset linnut
Pahan oma

Pahan oma () on yhdysvaltalainen elokuva vuodelta 1997. Elokuvan on ohjannut Alan J. Pakula, pääosissa elokuvissa ovat Brad Pitt, Harrison Ford sekä Margaret Colin. Elokuva kertoo Yhdysvaltoihin paenneesta IRA-terroristista, joka pääsee tekaistulla henkilöllisyydellä asumaan perheeseen jonka suvun juuret ovat Irlannista. Musiikin elokuvaan on tehnyt James Horner, mutta elokuvassa käytetään myös The Cranberriesin kappaletta "God Be With You" == Rooleissa == == Elokuvan kulkua == Francis Austin McGuire näkee lapsena, kun irlantilaiset lojalistit murhaavat hänen isänsä. Isänsä kuoleman jälkeen Frankie liittyy IRA:han ja uskoo jonain päivänä kostavansa isänsä kuoleman. Frankie on vastuussa 13 brittisotilaan sekä 11 irlantilaisviranomaisen taposta. Verisen yhteenoton jälkeen IRA:n jäseniä kuolee ja henkiinjäänyt Frankie pakenee Yhdysvaltoihin rauhoittaakseen tilannetta. Frankie saa järjestettyä asuinpaikan New Yorkista poliisiperheestä, jonka vaimo on irlantilaista alkuperää. Frankie ottaa uuden henkilöllisyyden käyttöön ja käyttää nimeä Rory Devaney. Perheen poliisi-isä Tom O`Meara (Harrison Ford), sekä perheen muut jäsenet eivät osaa epäillä mitään Rorysta ja hänen menneisyydestään. Rory uskottelee muille käyvänsä töissä rakennushommissa mutta tekeekin samalla ohjuskauppaa asevälittäjän Billy Burken (Treat Williams) kanssa. Roryn saadessaan ohjuskaupat kuntoon selviää myös perheelle totuus Roryn menneisyydestä ja Tom haluaakin estää hänen aikeensa viedä ohjukset Irlantiin. == Lähteet == Luokka:Vuoden 1997 yhdysvaltalaiset elokuvat Luokka:Yhdysvaltalaiset poliittiset trillerit Luokka:Alan J. Pakulan ohjaamat elokuvat
Ludovic Genest

Ludovic Genest (s. 18. syyskuuta 1987 Thiers) on ranskalainen jalkapalloilija, pelipaikaltaan hyökkääjä. Hän edustaa Ligue 1:ssä pelaavaa SC Bastiaa. Genest ei ole pelannut urallaan yhtäkään maaottelua. Luokka:Ranskalaiset jalkapalloilijat Luokka:Vuonna 1987 syntyneet Luokka:Elävät henkilöt
Ma Yibo

Ma Yibo (; s. 5. elokuuta 1980 Dalian) on kiinalainen maahockeypelaaja ja olympiamitalisti. Hän on osallistunut urallaan kolmeen olympiaturnaukseen, sillä hän on pelannut maahockeymaajoukkueen mukana olympialaisissa 2004, 2008 ja 2012. Ateenassa 2004 Ma pelasi kaikki joukkueensa kuusi ottelua, joissa hän teki kaksi maalia. Neljä vuotta myöhemmin Pekingissä Kiina voitti hopeaa, ja Ma oli myös tuolloin kokoonpanossa. Hän on voittanut hopeaa myös Champions Trophy -kilpailusta vuodelta 2003. == Lähteet == Luokka:Kiinalaiset maahockeypelaajat Luokka:Kiinalaiset olympiamitalistit Luokka:Vuonna 1980 syntyneet Luokka:Elävät henkilöt
Ben Townsend

Ben Townsend on yhdysvaltalainen televisiokäsikirjoittaja ja Daytime Emmyllä palkittu tuottaja. Hän on käsikirjoittanut jaksoja muun muassa Mucha Luchaan, A.T.O.M.:iin, Turtleseihin ja Eon Kidiin. ==Aiheesta muualla== * * Ben Townsend TV.comissa Luokka:Yhdysvaltalaiset televisiokäsikirjoittajat Luokka:Yhdysvaltalaiset televisiotuottajat Luokka:Syntymävuosi puuttuu Luokka:Elävät henkilöt
Chen Zhaoxia

Chen Zhaoxia (s. 25. huhtikuuta 1975 Guanghan) on kiinalainen maahockeypelaaja ja olympiamitalisti. Hän on ollut mukana kolmissa olympialaisissa vuosina 2000, 2004 ja 2008. Chen pelasi kaikki Kiinan ottelut sekä Sydneyssä 2000 että Ateenassa 2004. Pekingissä 2008 Chen voitti hopeaa. Hän on voittanut hopeaa myös Champions Trophy -kilpailusta vuonna 2003. Luokka:Kiinalaiset maahockeypelaajat Luokka:Kiinalaiset olympiavoittajat Luokka:Vuonna 1975 syntyneet Luokka:Elävät henkilöt
Ähky Records

Ähky Records on suomalainen hip hop ja rap -musiikkiin suuntautunut levy- yhtiö, joka on perustettu vuonna 2006. Ähky Recordsin kotipaikka on Helsinki. Yhtiön perustajiin kuului muusikko Kasperi Laine. Ähky Recordsin julkaisuja jakelee suomalainen Supersounds. == Artistit == * Aisti & Emeto * Aztra * Emesis * Kaucas * Laineen Kasperi == Julkaisut == * Laineen Kasperi: Seis. (2007) * Julma-Henri & Syrjäytyneet: Al-Qaida Finland (2007) * Black Magic Six: Evil Acupunction (2008) * Aztra: Outoja päiviä (2008) * Laineen Kasperi: Saatana saapuu Sörnäisiin (2008) * Aisti & Emeto: Exitus (2009) * Antti Tuska & Vähämieliset: ­Elokuun viimeinen päivä (2009) * Henri & Kasperi: Outo nauha (2009) * Laineen Kasperi: Olet tässä / Du är här / You are here (2010) * Umpio: Junk Electronix Vol.I (2010) * Emesis: Univelka (2011) * Laineen Kasperi: Pako-Laine (2012) == Lähteet == Luokka:Suomalaiset hip hop -levy- yhtiöt
Yahooskinit

Yahooskinit ovat intiaaniheimo Yhdysvaltojen Oregonissa. He ovat yksi kolmesta klamathien heimosta. Vuonna 1864 he tekivät yhdessä kahden muun klamath-heimon kanssa sopimuksen Yhdysvaltojen kanssa ja heidät siirrettiin reservaattiin. Reservaatissa heistä tuli maanviljelijöitä ja he hylkäsivät entisen metsästys- ja keräilyelintapansa. Reservaatti menetti suurimman osan alueistaan 1954, kun kongressi kielätytyi tunnustamasta klamatheja. He saivat takaisin alkuperäiskansan statuksensa 1986, mutta heidän menettämiään maita ei palautettu. Nykyisin yahooskinit elävät suurimmaksi osaksi Klamathin piirikunnassa Oregonissa.http://www.legendsofamerica.com/NA-TribeSummary7.html ==Lähteet== Luokka:Klamath
Leena Valvanne

Leena Valvanne (o.s. Laaksovirta; 28\. tammikuuta 1920 Orivesi – 2. heinäkuuta 2008 Helsinki) oli suomalainen kätilö. Valvanne valmistui kätilöksi 1940-luvulla ja valtiotieteiden maisteriksi vuonna 1960-luvun alussa. Hän toimi Uudenmaan lääninkätilönä ja terveydenhuollon tarkastajana sekä Kätilölehden päätoimittajana.Helsingin Sanomat 31.8.2008, s. C9 muistokirjoitus. Artikkelin verkkoversio Valvanteelle myönnettiin terveydenhuoltoneuvoksen arvonimi. Valvanne edisti Suomessa luonnonmukaisia synnytyksiä ja isien osallistumista synnytykseen. Hän oli paljon julkisuudessa ja kirjoitti oman alansa asioista. Kätilölehden pitkäaikaisena päätoimittajana Valvanne vaikutti omaan ammattikuntaansa. Hän oli myös Kätilöliiton kunniapuheenjohtaja. Leena Valvanne oli kansantaloustieteilijä Heikki Valvanteen käly. == Julkaisut == *Syntyvä lapsesi, 1974 (useita laitoksia eri vuosilta). *Rakkautta pyytämättä - Valtakunnankätilö muistelee, Tammi 1986. ==Lähteet== Luokka:Suomalaiset kätilöt Luokka:Suomalaiset sairaanhoitajat Luokka:Suomalaiset päätoimittajat Luokka:Vuonna 1920 syntyneet Luokka:Vuonna 2008 kuolleet
Saatana saapuu Sörnäisiin

__NOTOC__ Saatana saapuu Sörnäisiin on rap-artisti Laineen Kasperin kolmas studioalbumi. Sen julkaisi Ähky Records 6. kesäkuuta 2008. "Sitten kun" -kappaleesta on julkaistu musiikkivideo. Albumista julkaistiin vinyyliversio saman vuoden joulukuussa. == Kappaleet == # # # # # # # # # # # # # # # === Vinyyliversion bonuskappaleet === # * Putkat loppuu kesken #Kallio-boogie (instrumental) == Arvostelut == * Desibeli.net: Desibeli.net: Levyarvio * Rumba: suopeaRumba: Levyarvio == Lähteet == == Aiheesta muualla == * "Sitten kun" -musiikkivideo YouTubessa Luokka:Laineen Kasperin albumit Luokka:Vuoden 2008 albumit
Steven Melching

Steven Melching on yhdysvaltalainen kaksi kertaa Daytime Emmy -ehdokkuuden saanut televisiokäsikirjoittaja, joka on työskennellyt useiden animaatioiden parissa. Hän on myös tehnyt muutamia cameorooleja elokuviin Date or Disaster, Sticky Fingers ja House of the Dead 2. ==Filmografia== ===Elokuvat=== * Sekopäiden kotibileet (1991) * On se niin väärin! (1992) * Sticky Fingers (2003) * Star Wars: The Clone Wars (2008) ===Televisiosarjat=== * The Mask (1995) * X-Men (1995–1997) * Mighty Morphin Alien Rangers (1996) * Power Rangers Zeo (1996) * Tosi viilee haamujengi (1997) * Young Hercules (1998) * RoboCop: Alpha Commando (1998) * Godzilla: The Series (1998–1999) * Beast Machines (1999–2000) * The Mummy: The Animated Series (2001, 2003) * Stargate: Infinity (2002) * Jackie Chan seikkailee (2002, 2004–2005) * He-Man (2002–2003) * The Batman (2004–2007) * A.T.O.M. (2005–2006) * Teini-ikäiset mutanttininjakilpikonnat (2006–2007) * Legion of Super Heroes (2008) * Batman – pelottomat (2008) * Star Wars: The Clone Wars (2008–2009) * Transformers: Prime (2010–2013) ==Aiheesta muualla== * * Steven Melching TV.comissa Luokka:Yhdysvaltalaiset televisiokäsikirjoittajat Luokka:Yhdysvaltalaiset elokuvatuottajat Luokka:Marvel-animaatioiden tekijät Luokka:DC-animaatioiden tekijät Luokka:Syntymävuosi puuttuu Luokka:Elävät henkilöt
Andritz

Andritz AG on vuonna 1852 perustettu itävaltalainen konepajateollisuuden yritys, jonka pääkonttori sijaitsee Grazissa. Yritys on saanut nimensä Grazin Andritzin kaupunginosan mukaan. Yhtiö on ollut listattu Wienin pörssiin vuodesta 2001 lähtien. ==Andritz Suomessa== Andritz Oy on muodostettu Andritzin vuosina 2000–2001 hankkimasta Ahlstrom Machinery Oy:stä ja vuonna 1994 hankitusta Kone Wood Oy:stä. Andritzilla on kaksi tytäryhtiötä Suomessa. Niistä Andritz Oy toimittaa järjestelmiä, laitteita ja palveluita paperi- ja selluteollisuudelle. Yhtiöllä on toimipaikat Lahdessa, Keravalla, Kotkassa, Lappeenrannassa, Tampereella, Savonlinnassa ja Varkaudessa sekä pääkonttori Helsingissä. Yhtiön palveluksessa on noin 924 henkilöä (2019), ja sen liikevaihto oli vuonna 2019 noin 698,2 miljoonaa euroa.Reports, Andritz Tampereella toimiva Andritz Hydro Oy (entinen GE Energy (Finland Oy), aikaisemmin Oy Tamturbine Ab) toimittaa vesivoimalaitosten koneita ja laitteita, muun muassa vesiturbiineja. == Lähteet == Luokka:Metalliteollisuusyhtiöt Luokka:Itävaltalaiset pörssiyhtiöt Luokka:Pörssiyhtiöt Luokka:ATX-indeksi
Vanhanväylän puisto

thumb|right|400px|Vanhan väylänpuiston kevyen liikenteen väylä lännestä ja jalkapallokenttä Vanhanväylän puisto () on puisto Helsingin Tammisalossa. Se sijaitsee Porolahden rannalla, Tammisalon kanavan ja Porolahdenpuiston välissä. Puisto toimii pääasiassa päiväkodin ja koululaisten liikuntapaikkana. Puistossa on vietetty vuosittain perinteiset elojuhlat. Vuonna 2004 mukana olivat Tammisaloseuran lisäksi Tammisalon VPK,Lions Club Helsinki-Tammisalo, Tammitytöt, Tammisalon Metsänkävijät, Tammisalon Partiotuki, Mannerheimin Lastensuojeluliitto paikallisosasto, Tammisalon päiväkodin vanhempaintoimikunta ja Roihuvuoren seurakunta. Osallistujia oli arviolta 700. Elojuhlat Kokouskutsu.pdf, s. 3 ==Lähteet== == Aiheesta muualla == * Näkymä Oy:n pdf, puiston kartta. * Näkymä Oy:n pdf, kartta, puiston tulvapenger Luokka:Helsingin puistot Luokka:Tammisalo
Egoi Martínez

Egoi Martínez de Esteban (s. 15. toukokuuta 1978 Etxarri-Aranatz, Navarra, Espanja) on espanjalainen maantiepyöräilijä, joka kilpaili ammattilaisena vuosina 2001–2013. Martínez voitti vuoden 2006 Espanjan ympäriajon 11. etapin 55 sekunnin erolla Íñigo Landaluzeen. Hän voitti samana vuonna myös Espanjan ympäriajon parhaan mäkimiehen palkinnon, Jersey de naranjan. Ranskan ympäriajossa 2008 Martínez sijoittui Simon Gerransin jälkeen toiseksi 15. osuudella. == Saavutuksia == ;2003 :Tour de l'Avenir, kokonaiskilpailun voitto ;2004 :Ranskan ympäriajo, 11. etapilla kolmas ;2006 :Espanjan ympäriajo, kokonaiskilpailussa 12., mäkikilpailun ja 11. etapin voitto :UCI Pro Tourin joukkueaika-ajo, Eindhoven, Discovery Channelin joukkueessa toinen ;2008 :Baskimaan ympäriajo, mäkikilpailun voitto :Ranskan ympäriajo, 15. etapilla toinen :Espanjan ympäriajo, kokonaiskilpailussa yhdeksäs ;2009 :Tirreno–Adriatico, mäkikilpailun voitto :Klasika Primavera, toinen :Ranskan ympäriajo, mäkikilpailussa toinen ;2010 :Critérium du Dauphiné, mäkikilpailun voitto ;2012 :Ranskan ympäriajo, kokonaiskilpailussa 17., 12. etapilla kolmas == Lähteet == *Egoi Martínez trap-friis-tietokannassa *Egoi Martínez Cycling Archives -tietokannassa === Viitteet === == Aiheesta muualla == *Virallinen sivusto Luokka:Espanjalaiset maantiepyöräilijät Luokka:Vuonna 1978 syntyneet Luokka:Elävät henkilöt
Laura Silverman

Laura Jane Silverman (s. 10. kesäkuuta 1966, Bedford, New Hampshire) on yhdysvaltalainen näyttelijä. Hän on työskennellyt myös ääninäyttelijänä. Hän on näyttelijä Sarah Silvermanin isosisko. == Valikoitu filmografia == * Dr. Katz, Professional Therapist (67 jaksoa, 1995-1999) (ääni) * Half Baked: Jan (1998) * Curb Your Enthusiasm: Saleswoman (1 jakso, 2002) * The King of Queens: Dawn (3 jaksoa, 2005-2006) * The Comeback: Jane (13 jaksoa, 2005) * Sarah Silverman: Jesus Is Magic (2005) * The Sarah Silverman Program (12 jaksoa, 2007) * House: Roz (1 jakso, 2008) ==Aiheesta muualla== *Laura Silverman IMDb.comissa Luokka:Yhdysvaltalaiset näyttelijät Luokka:Vuonna 1966 syntyneet Luokka:Elävät henkilöt
Boris Grebenštšikov

Boris Borisovitš Grebenštšikov (, s. 27. marraskuuta 1953 Leningrad) on venäläinen muusikko, neuvostoliittolaisen rock-kulttuurin uranuurtaja ja maan pitkäikäisimpiin kuuluvan rockyhtyeen Akvariumin perustajajäsen. Hänet tunnetaan yleisesti nimikirjaimillaan BG (). Boris Grebenštšikov on valmistunut Leningradin valtionyliopistosta 1977 pääaineenaan soveltava matematiikka. Bob Dylan ja The Beatles olivat hänen musiikilliset esikuvansa ja pitkään tärkeimmät vaikuttajansa, mutta pian hän loi omintakeisen tyylinsä, johon on sekoittunut aineksia venäläisestä kansanlauluperinteestä, itämaisesta mystiikasta ja vaihtoehtoisesta hippikulttuurista. Akvariumin ja samalla BG:n uran huippukausi sai lentävän lähdön Artemi Troitskin järjestämiltä Tbilisin musiikkifestivaaleilta 1980Russian Culture Navigator: Boris Grebenshchikov turns 50..., haettu 6.9.2008 "In 1980 the band made their first big time appearance playing at the Springtime Rhythms festival in Tbilisi. The authorities hit back hard throwing Boris out of work and thus sending the band on their way to stardom. Aquarium gained official status during the years of Mikhail Gorbachev's Perestroika campaign and their popularity peaked out during the late 1980s when Melodiya Records released their first LP that immediately started selling like hot cakes.", josta hänet ja yhtye potkaistiin provokaation vuoksi ulos, ja jatkui koko vuosikymmenen – aikana, jolloin hänen edustamansa riippumaton populaarikulttuuri oli vielä virallisesti kiellettyä ja nuorison suosima musiikki levisi laittomilla nauhoilla magnitizdateilla. Ensimmäisen äänitteensä, Искушение Святого Аквариума (iskušenije svjatogo akvariuma), hän teki 1973, ensimmäisen virallisen lp-levynsä Akvarium (kokoelma kahdelta Akvariumin magizdatilta Melodijalle) 1986 Александр Алексеев, Андрей Бурлака, Алексей Сидоров: Кто есть кто в советском роке, Издательство "Останкино", Москва, 1991 s. 12–13, ISBN 5-86018-001-2 ja ensimmäisen soolodealbuminsa 1989, lännessä julkaistun Radio Silence, jonka tuotti Eurythmicsin Dave Stewart, josta tuli kuitenkin floppi. Vuonna 2015 julkaistulla albumilla soittaa Ian Anderson, ja se on saanut paljon myönteistä kritiikkiä. BG on matkustellut Intiassa, Nepalissa ja muualla Aasiassa ja kirjoittanut kirjoja. Kunnianosoituksena venäläiselle bardilauluperinteelle hän levytti albumillisen Aleksandr Vertinskin lauluja 1994. Grebenštšikov juontaa Radio Rossijalla ohjelmaansa Aerostat. BG vieraili yhtyeineen Suomessa 7. toukokuuta 2015. Edellisen kerran Akvarium esiintyi Suomessa Joensuussa juhannuksena 1990. == Lähteet == == Kirjallisuutta == *Tomi Huttunen: Pietari on rock. Into Kustannus, 2012. ISBN: 978-952-264-123-6 == Aiheesta muualla == *Tomi Huttunen: Venäläinen rock: intertekstualisti Boris Grebenščikov *Bodhisattvas of Babylon *Tomi Huttunen: Akvarium - venäläinen legenda Luokka:Venäläiset rocklaulajat Luokka:Vuonna 1953 syntyneet Luokka:Elävät henkilöt
Kastad kulle torräng

Kastad kulle torräng on 3,5 hehtaarin kokoinen luonnonpuisto Örbergan taajaman alueella Vadstenassa Itä-Götanmaan läänissä Ruotsissa. Kastad kulle torräng on kalkkipitoisesta moreenista koostuva drumliini, jolla on epätavallista kasvistoa. Drumliini erottuu selvästi sitä ympäröivästä alavasta viljelysmaasta. Luonnonsuojelualueen eteläosassa kasvaa erittäin harvinaista Astragalus inflexus -kurjenhernelajia. Kasvia esiintyy Manner-Ruotsissa ainoastaan viidessä paikassa läntisellä Itä-Göötanmaalla. Muita kasveja ovat muun muassa tupsulinnunruoho, kivikkotörmäkukka ja pikkuluppio. Linnuista alueella elävät muun muassa pikkulepinkäinen, pensaskerttu ja mustarastas. Lisäksi alueella tavataan metsäkauriita ja jäniksiä. Kastad kulle torräng sijaitsee neljä kilometriä lounaaseen Vadstenan taajamasta, ja on Ruotsin valtion omistuksessa. Kastad kullen lähistöllä on kolme pystyssä olevien kivien ryhmää. Kivet ovat ympyränmuotoisessa asetelmassa. Ne ovat osa rautakautista hautausmaata. Mahdollisesti kivet ovat peräisin vuosilta 600 eaa.–1000 jaa. Kastad kullella on aikoinaan laidunnettu, ja siellä on ollut soranottopaikka. == Lähteet == == Aiheesta muualla == *Naturreservatet Kastad kulle torräng Luokka:Luonnonpuistot Luokka:Vadstenan kunta Luokka:Ruotsin Natura-alueet
Gyeonggi

Gyeonggi (, hanja ) on yksi Etelä-Korean maakunnista. Se sijaitsee valtion luoteisosassa ja ympäröi Soulin pääkaupunkialuetta ja Incheonin erikoisasemassa olevaa kaupunkia. Maakunta rajautuu pohjoisessa Pohjois- Koreaan, idässä Gangwonin ja etelässä Pohjois-Chungcheongin ja Etelä- Chungcheongin maakuntiin sekä lännessä Keltaiseenmereen. Gyeonggi on Etelä- Korean maakunnista väkiluvultaan suurin: maakunnan alueella asuu 12 342 448 henkeä (vuonna 2014) ja sen pinta-ala on 10 171 neliökilometriä. Sen pääkaupunki on Suwon. Gyeonggi on osa Soulin metropolialuetta ja merkittävä talouskeskus. Yli neljäsosa Korean pienistä ja keskisuurista yrityksistä sijaitsee maakunnan alueella, ja erityisesti korkeateknologinen teollisuus on noussut maakunnassa tärkeään asemaan. Korean pääkaupunki on sijainnut alueella yli vuosituhannen ajan. Kartta # Nimi Hangul Hanja Väkiluku (2010) Alajaokset — Erityisaseman omaava kaupunki — 1 Suwon 1,104,681 4 ilban-gu — 41 haengjeong-dong 2 Seongnam 996,524 3 ilban-gu — 46 haengjeong-dong 3 Goyang 962,297 3 ilban-gu — 39 haengjeong-dong 4 Yongin 891,708 3 ilban-gu — 1 eup, 6 myeon, 23 haengjeong-dong 5 Bucheon 890,875 3 ilban-gu — 36 haengjeong-dong 6 Ansan 753,862 2 ilban-gu — 24 haengjeong-dong 7 Anyang 628,831 2 ilban-gu — 31 haengjeong-dong 8 Namyangju 569,756 5 eup, 4 myeon, 7 haengjeong-dong 9 Hwaseong 532,326 4 eup, 10 myeon, 10 haengjeong-dong — Kaupunki — 10 Uijeongbu 435,873 15 haengjeong-dong 11 Siheung 421,105 17 haengjeong-dong 12 Pyeongtaek 431,827 3 eup, 6 myeon, 13 haengjeong-dong 13 Gwangmyeong 348,214 18 haengjeong-dong 14 Paju 364,223 4 eup, 9 myeon, 7 haengjeong-dong 15 Gunpo 293,263 11 haengjeong-dong 16 Gwangju 259,387 3 eup, 4 myeon, 3 haengjeong-dong 17 Gimpo 250,669 3 eup, 3 myeon, 6 haengjeong-dong 18 Icheon 206,920 2 eup, 8 myeon, 4 haengjeong-dong 19 Yangju 204,438 1 eup, 4 myeon, 6 haengjeong-dong 20 Guri 197,879 8 haengjeong-dong 21 Osan 186,829 6 haengjeong-dong 22 Anseong 184,875 1 eup, 11 myeon, 3 haengjeong-dong 23 Uiwang 148,786 6 haengjeong-dong 24 Pocheon 169,050 1 eup, 11 myeon, 2 haengjeong-dong 25 Hanam 152,250 12 haengjeong-dong 26 Dongducheon 98,311 8 haengjeong-dong 27 Gwacheon 72,595 6 haengjeong-dong 28 Yeoju 111,691 1 eup, 8 myeon, 3 haengjeong-dong — Piirikunta — 29 Yangpyeong 96,950 1 eup, 11 myeon 30 Gapyeong 59,916 1 eup, 5 myeon 31 Yeoncheon 45,973 2 eup, 8 myeon == Lähteet == == Aiheesta muualla == * Gyeonggin maakunnan internetisivut Luokka:Etelä-Korean provinssit Luokka:Korean kahdeksan provinssia
Match show

Match show on leikkimielinen koiranäyttely, johon tavallisista näyttelyistä poiketen voivat osallistua kaikenikäiset ja -rotuiset eläimet, myös sekarotuiset. Match show’ssa koirat jaetaan kilpaluokkiin iän, koon, näyttelykokemuksen tai esittäjän iän perusteella. Näyttelyssä on useimmiten luokat niin isoille koirille (yli 40 cm), pienille koirille (alle 40 cm) sekä pienille pennuille (alle 40 cm) ja isoille pennuille (yli 40 cm). Usein järjestetään myös veteraaniluokka, Junior Handler -kilpailu ja lapsi ja lelukoira -kilpailu. Tuomari arvostelee koirat kehässä pareittain. Parempi koira saa punaisen nauhan ja toiseksi tullut sinisen. Kun koirat on jaettu punaisen ja sinisen nauhan saaneisiin, ne arvostellaan yhdessä, ensin siniset ja sitten punaiset. Sekä sinisen että punaisen nauhan saaneista tuomari sijoittaa n. 4-5 mielestään parasta koiraa, jotka palkitaan. Match show’ssa koiria ei arvostella rotumääritelmien mukaan, sillä se on sekarotuisten kohdalla mahdotonta. Arvostelut perustuvat yleensä eläimen kuntoon ja käyttäytymiseen sekä esittäjän ja eläimen väliseen yhteistyöhön. Arvostelut ovat usein tuomarin oman mieltymyksen mukaisia. Virallisia arvostelusääntöjä ei ole, joten arvosteluperusteet saattavat vaihdella paljonkin. Match show't antavat hyvän mahdollisuuden harjoittaa omistajan ja koiran välistä yhteistyötä ja ovat hyvä paikka myös koiranpennun sosiaalistamiseksi. Ilmoittautuminen tapahtuu yleensä etukäteen tai paikan päällä. ==Koirat== Suomessa ei ole 1.1.2001 jälkeen saanut osallistua typistetyllä koirilla match show’hun kuten muihinkaan koirakilpailuihin. Koirien on myös oltava rokotettuja. Rokotusten on oltava kunnossa viimeistään kolme viikkoa ennen tapahtumaan osallistumista, ja jos jokin rokotus puuttuu, koira ei pääse osallistumaan, joten rokotustodistus on otettava mukaan. == Lähteet == * http://www.snapsi.net/ms/matsari.html == Aiheesta muualla == *Match show -opas Luokka:Koiranäyttelyt
Ombergsliden

Ombergsliden on 23 hehtaarin kokoinen luonnonpuisto Väversundan taajaman alueella Vadstenassa Itä-Götanmaan läänissä Ruotsissa. Se on Natura 2000 -alue. Ombergsliden sijaitsee 264 metriä korkean Omberg-nimisen horstin alueella. Ombergslidenin maaperä on kalkkipitoista mutta vähäravinteista. Alueella elää muun muassa lukuisia perhoslajeja sekä kämmeköitä, kuten ainoastaan muutamilla paikoilla Ruotsissa elävä tuoksukirkiruoho (Gymnadenia odoratissima). Myös kimalaisorho, punakämmekkä ja punakko viihtyvät alueella. Punakko on jäänne ajalta, jolloin jääpeite perääntyi alueelta. Ombergslidenillä kasvaa myös yökönlehtiä. Ombergin itäisellä rinteellä on monia pieniä soita. Kosteasta ja kalkkipitoisesta ympäristöstä johtuen luonnonpuistossa on myös useita harvinaisia nilviäislajeja. Ombergslidenin korkeimmilta kohdilta on näkymä Vadstenan, Ödeshögin ja Mjölbyn kuntien rajalla sijaitsevalle Tåkern-järvelle. Ombergsliden sijaitsee noin kaksi kilometriä luoteeseen Väversundan kirkosta, ja on Ruotsin valtion omistuksessa. == Lähteet == == Aiheesta muualla == *Omberglidens naturreservat Luokka:Luonnonpuistot Luokka:Ruotsin Natura-alueet Luokka:Vadstenan kunta
Suwon

Suwon (, hanja ) on kaupunki Etelä-Koreassa lähellä Soulia. Suwon on Gyeonggin maakunnan pääkaupunki. Kaupungin pinta-ala on 121,1 km², ja sen väkiluku on 1 170 878 asukasta (2013). Suwon kuuluu käytännössä Soulin suurkaupunkialueeseen ja on merkittävä koulutuskeskus 14 yliopistokampuksellaan. Suwonissa sijaitseva Hwasongin linnoitus on Unescon maailmanperintökohde.Hwaseong Fortress UNESCO World Heritage Centre. == Lähteet == ==Aiheesta muualla== * Kaupungin hallituksen sivut (englanniksi) Luokka:Etelä-Korean kaupungit
Kookossaari (Guam)

Kookossaari () on pieni, asumaton Tyynenmeren saari 1,6 kilometrin päässä Guamin eteläkärjestä. Kookossaari kuuluu Guamin tavoin Yhdysvalloille. Saari sijaitsee Merizon riutan sisällä, ja se kuuluu Merizon kuntaan. Saari on 1 600 metriä pitkä lounas-koillissuunnassa, mutta vain 200–300 metriä leveä. Sen pinta-ala on 0,3–0,4 km². ==Lähteet== Luokka:Guam Luokka:Oseanian saaret
Kaukasianrotkolemmikki

Kaukasianrotkolemmikki eli rotkolemmikki (Brunnera macrophylla) on kookaslehtinen Kaukasukselta lähtöisin oleva kasvi. == Ulkonäkö ja koko == Kasvi on korkeudeltaan yleensä noin 30 senttimetriä. Lehdet ovat melko kookkaita, läpimitaltaan joskus yli 15 senttimetriä, muodoltaan munuaismaisia sekä karheapintaisia. Kukat muistuttavat lemmikkiä ja ne ovat taivaansinisiä, ja ne sijaitsevat harvalukuisina terttuina tukevien, haaroittuneiden versojen latvoissa. Se kukkii loppukeväästä huhti-toukokuun aikoihin. Kasvin koristeellinen lehdistö on kaunis vielä, kun kukat ovat jo kuihtuneet. == Kasvuympäristö == Kasville kelpaavat yhtä hyvin sekä aurinkoinen ja varjoinen kasvupaikka. == Lähteet == * == Aiheesta muualla == *Pinkka, Lajintuntemuksen oppimisympäristö: Kaukasianrotkolemmikki (Brunnera macrophylla) *ITIS: Brunnera macrophylla Luokka:Lemmikkikasvit
Kameli

Kameli eli kaksikyttyräinen kameli (Camelus bactrianus) on kamelien sukuun kuuluva kesytetty sorkkaeläin. Sitä käytetään kantojuhtana. Laji on suosittu kotieläin Aasiassa Vähästä-Aasiasta Kiinaan. Kaksikyttyräinen kameli voi kantaa jopa 250 kilogramman kuorman ja olla pari viikkoa juomatta. Kameleista saadaan lihaa, maitoa, nahkaa ja karvoja. Päällysvaatteiden materiaalina käytettävä kamelinkarva on eläimen hienoa ja pehmeää, hieman kiharaista ja vaaleanruskeaa aluskarvaa. Kamelin lantaa käytetään polttoaineena. Kaksikyttyräinen kameli on luonteeltaan dromedaaria säyseämpi. Toisin kuin dromedaari, kaksikyttyräinen kameli ei siedä kovinkaan hyvin aavikoitten kuivuutta. Se viihtyykin parhaiten kylmillä aroilla. Kamelit syövät pääasiassa ruohoa, kasveja ja silmuja. Kaksikyttyräistä kamelia kutsutaan kaksikyttyräiseksi erotuksena samaan sukuun kuuluvasta yksikyttyräisestä dromedaarista. Lajit voivat lisääntyä keskenään. F1-polven jälkeläinen iso ja voimakas yksikyttyräinen. Sen voi risteyttää takaisin F2-polvessa.http://camelphotos.com/DifferentTypesP1.htm (vaatii kirjautumisen) == Katso myös == * Villikameli == Lähteet == * === Viitteet === == Aiheesta muualla == * BBC News 2001: 'New' camel lives on salty water Luokka:Kamelit Luokka:Kotieläimet Luokka:Lihantuotantoeläimet Luokka:Karvantuotantoeläimet Luokka:Maidontuotantoeläimet Luokka:Juhdat Luokka:Äärimmäisen uhanalaiset lajit
Vähälaktoosinen elintarvike

Vähälaktoosinen elintarvike sisältää alle gramman maitosokeria eli laktoosia sadassa grammassa. Useimmat laktoosi-intolerantit voivat käyttää vähälaktoosisia tuotteita. Kaikkein herkimpiä laktoosi-intolerantteja varten on kehitetty täysin laktoosittomia maitotuotteita. Vähälaktoosisia ja laktoosittomia tuotteita markkinoille tuotaessa niistä tulee tehdä erityisruokavaliovalmisteilmoitus Elintarviketurvallisuusvirastolle. Elintarviketta saa markkinoida vähälaktoosisena, kun sen sisältämä laktoosipitoisuus on alle 1 g/100 g tuotetta, ja laktoosittomana, kun laktoosia on alle 0,01 g/100 g. Hapattaminen laskee maitovalmisteen laktoosipitoisuutta 20–30 prosenttia. Pitkään kypsytetyt juustot ovat valmistusmenetelmästään johtuen laktoosittomia. Kypsytyksen aikana maitohappobakteerit hajottavat juuston laktoosin propionihapoksi ja hiilidioksidiksihttp://opetus.ruokatieto.fi/WebRoot/1043190/sisaltosivu.aspx?id=1072179. Vähälaktoosisissa tuotteissa laktoosin määrää vähennetään entsymaattisesti. Tällöin tuotteeseen lisätään valmistuksen yhteydessä laktaasientsyymiä, joka pilkkoo laktoosin glukoosiksi ja galaktoosiksi. Vähälaktoosiset maitotuotteet maistuvat yleensä hieman makeammilta kuin vastaavat laktoosia sisältävät tuotteet, koska glukoosi ja galaktoosi ovat makeampia kuin laktoosi. Valio kehitti vähälaktoosiset HYLA®-tuotteet 1970-luvulla. Myöhemmin markkinoille on tullut myös muiden valmistajien tuotteita, esimerkiksi Arlan Into. ==Lähteet== Luokka:Maitotuotteet